Кыргыз Республикасынын Өкмөтүнүн 2014-жылдын 30-сентябрындагы № 560 «Кыргыз Республикасынын аймагындагы соода иштерин тартипке келтирүү жөнүндө» токтомуна толуктоолорду киргизүү тууралуу Кыргыз Республикасынын Министрлер Кабинетинин токтом долбооруна

Негиздеме-маалымкат

**1. Долбоордун максаты жана милдети**

Кыргыз Республикасынын Министрлер Кабинетинин сунушталган токтомунун долбоору салыктык контролду өз убагында жана толук жүзөгө ашырууну камсыз кылуу, бюджетке салыктык түшүүлөрдү көбөйтүү жана базарлардагы жана соода бордорундагы (үйлөрдөгү) соода ишин тартипке келтирүү максатында иштелип чыкты.

**2. Баяндоочу бөлүк**

Ички соода тармагын натыйжалуу өнүктүрүүнүн маанилүү элементтеринин бири болуп, ички соода чөйрөсүндөгү мыйзам ченемдеринин аткарылышына мамлекеттик көзөмөлдүн атайын эрежелеринин болушу саналат. Тактап кетсек, ченемдик укуктук жобололордун көпчүлүгү соода ишинин субъекттеринин ортосундагы мамилелерди жөнгө салуучу мыйзам алдындагы ченемдик укуктук актыларда бар.

Кыргыз Республикасынын Өкмөтү тарабынан Өлкөнү санариптештирүү алкагында салык жана бажы жол-жоболорун фискалдаштыруу боюнча электрондук тутумдарды киргизүү негизи киргизилген.

Мындан тышкары, Кыргыз Республикасынын Өкмөтүнүн 2020-жылдын 24-июнундагы №356 “Салык жол-жоболорун фискалдаштыруунун электрондук системасын киргизүү боюнча чаралар жөнүндө” токтому менен эксплуатациялоо эрежелери, ККМ-онлайн каттоо жана колдонуу, анын ичинде виртуалдык тартиби бекитилген. Виртуалдык ККМ киргизүү Кыргыз Республикасында салык жол-жоболорун фискалдаштыруунун жана "Санарип Кыргызстан" санариптик трансформация концепциясын ишке ашыруунун компоненттеринин бири болуп саналат.

Белгилей кетсек, маалыматтарды онлайн режиминде жеткирүүгө жөндөмдүү ККМ аппаратынын минималдык баасы, 10 миң сомдон жогору, учурдагы экономикалык кризисте, айрыкча чакан жана орто ишкерлер үчүн, ошондой эле аймактардагы ишкерлердин бизнеси үчүн оор түйшүк болуп саналат. Атап айтканда, чакан жана орто бизнести колдоо максатында, виртуалдык ККМ ишке киргизүү боюнча иштер башталып (Android, iOS жана Windows операциондук тутумдарында кардарлардын тиркемеси катары ишке ашырылган программалык камсыздоо), KKM-онлайн аппараты менен салыштырмалуу жана арзан альтернатива жаңы багыт болуп саналат.

Виртуалдык ККМ киргизүү төмөнкүлөрдү камтыйт:

- ишкерлер үчүн ыңгайлуу жана жагымдуу шарттарды түзүү;

- ак ниет ата мекендик өндүрүүчүлөрдүн жана импорттоочулардын кызыкчылыктарын коргоо;

- таза атаандаштыктын адилеттүү өнүгүүсү үчүн шарттарды түзүү;

- мыйзам чыгаруу чөйрөсүнө заманбап санарип чечимдерин киргизүү;

- көмүскө экономиканы мыйзамдаштырууга багытталган технологияларды киргизүү.

Кыргыз Республикасынын Өкмөтүнүн 2020-жылдын 24-июнундагы № 356 “Салык жол-жоболорун фискалдаштыруунун электрондук системасын киргизүү боюнча чаралар жөнүндө” токтому менен белгиленген ККМ тартипте жана мөөнөттөрдө соода ишинин субъекттери тарабынан милдеттүү түрдө пайдаланылышын камсыз кылуу максатында, Министрлер Кабинетинин токтомунун долбоору 2014-жылдын 30-сентябрындагы №560 Кыргыз Республикасынын Өкмөтүнүн “Кыргыз Республикасынын аймагында соода ишин жөнгө салуу жөнүндө” токтому менен бекитилген Кыргыз Республикасынын аймагында товарлардын айрым түрлөрү менен соода жүргүзүү эрежелерине өзгөртүүлөрдү киргизүү сунушталып жатат.

Тактап айтканда, соода ишин жүргүзүүдө алардын ижарачылары тарабынан кассалык машиналарды пайдалангандыгы үчүн базарлардын жана соода борборлорунун (үйлөрдүн) дирекциясынын жоопкерчилигин белгилөө сунушталып жатат.

Ошону менен бирге, чечимдин долбоорунда жана Кыргыз Республикасынын Бузуулар кодексине ылайык, базарларды, соода борборлорун (үйлөрдү) жана ички соода ишмердүүлүгүнүн субъекттеринин дирекцияларына карата ККМ колдонуу боюнча, Кыргыз Республикасынын салык мыйзамдары жана/же ККМдин эксплуатациялоо тартиби стандарттык эрежелери тарабынан коюлган контролдук-кассалык машиналарды колдонууга карата талаптарына мыйзам бузуу менен иш алып баргандыгына байланыштуу жоопкерчиликти кароону сунуш кылынууда.

Салык органдарынын ишмердүүлүгүн өркүндөтүү жана ишкерлерге (соодагерлерге) жана сатып алуучуларга жагымдуу шарттарды түзүү максатында, бул долбоор базарларга жана соода борборлоруна (үйлөрүнө) акысыз кирүү мүмкүнчүлүгүн камсыз кылуу үчүн товарлардын, жумуштардын жана кызмат көрсөтүүлөрдүн керектөөчүлөрү мүлктүн менчик ээсине, ижарачыга жана/же соода аянтынын субижарачыга, ошондой эле мүлкттүн объекти тууралуу актуалдуу маалыматтарды калыптандырууга байланыштуу кошумча талаптарды белгилөөнү дагы карайт.

Базарлардын жана соода борборлорунун (үйлөрүнүн) дирекциясына кошумча талаптар соода ишин уюштурууну өркүндөтөт, керектөө рыногун өнүктүрүүгө шарт түзөт жана керектөөчүлөрдүн сапаттуу соода кызматтарын жана товарларын сатып алууда алардын укуктарын коргоону камсыз кылат, ошондой эле ишкердик субъекттерин салыктык башкаруунун заманбап ыкмасын киргизилет.

Тактап айтсак, ушул токтом долбоорун кабыл алуу Кыргыз Республикасынын башка ченемдик укуктук актыларына өзгөртүүлөрдү жана толуктоолорду киргизүүгө алып келбейт.

3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору

Кыргыз Республикасынын Министрлер Кабинетинин долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

4. Коомдук талкуунун жыйынтыктары жөнүндө маалымат

"Кыргыз Республикасынын ченемдик укуктук актылары жөнүндө" Кыргыз Республикасынын Мыйзамынын 22-беренесине ылайык Кыргыз Республикасынын Министрлер Кабинетинин токтом долбоору коомдук талкуулоо жол-жоболорун жүргүзүү үчүн Кыргыз Республикасынын Министрлер Кабинетинин расмий сайтына жайгаштырылган.

5. Долбоордун мыйзамдарга шайкеш келишине талдоо жүргүзүү

Кыргыз Республикасы Министрлер Кабинетинин сунушталган токтом долбоору колдонуудагы мыйзамдардын ченемдерине, ошондой эле Кыргыз Республикасынын катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

6. Каржылоо зарылдыгы жөнүндө маалымат

Кыргыз Республикасынын Министрлер Кабинетинин токтом долбоорун кабыл алуу республикалык бюджеттен кошумча финансылык чыгымдарга алып келбейт.

7. Жөнгө салуучулук таасирин талдоо жөнүндө маалымат

Кыргыз Республикасынын Министрлер Кабинетинин токтом долбоору жөнгө салуучулук таасирине талдоо жүргүзүүгө туура келет.

Жогорудагы берилгендерге ылайык, Кыргыз Республикасынын Министрлер Кабинетинин жогорудагы белгиленген токтом долбоору белгиленген тартипте кароого киргизилет.

**Кыргыз Республикасынын Министрлер**

**Кабинетинин Төрагасынын орун басары-**

**Экономика жана финансы министри А.У. Жапаров**

(Министр жок учурда, Министрдин м.а. Статс-секретарь У.И. Календеров)